|  |  |
| --- | --- |
| **POZIV JAVNOSTI ZA DOSTAVU MIŠLJENJA, PRIMJEDBI I PRIJEDLOGA O NACRTU**  **KONCEPCIJSKOG RJEŠENJA (RAZVOJNE STUDIJE) UREĐENJA OBALNOG POJASA ŽABORIĆ, GRAD ŠIBENIK, PUTEM INTERNETSKOG SAVJETOVANJA S JAVNOŠĆU** | |
| RAZLOZI DONOŠENJA AKTA | Predmetnim koncepcijskim rješenjem su multidisciplinarnim pristupom sagledane moguće intervencije u prostoru, uvažavajući s jedne strane prostorni potencijal šireg dijela obalnog pojasa, a s druge strane prirodne i ambijentalne vrijednosti krajolika, urbanu matricu naselja Žaborić, potrebe stanovnika Žaborića i njihovih gostiju, racionalnost izgradnje, načelne ekološke prosudbe itd. Kod planiranja navedenih intervencija posebno se vodilo računa da se istima ne obezvrijede (ili da se što manje ugroze) preostale prostorne vrijednosti. |
| CILJEVI PROVOĐENJA SAVJETOVANJA | Cilj provođenja savjetovanja s javnošću je upoznavanje javnosti s Koncepcijskim rješenjem (Razvojnom studijom) uređenja obalnog pojasa Žaborić, Grad Šibenik, te dobivanje mišljenja, primjedbi i prijedloga te eventualno prihvaćanje zakonitih i stručno utemeljenih prijedloga, primjedbi i mišljenja. |
| ROK ZA PODNOŠENJE MIŠLJENJA, PRIMJEDBI I PRIJEDLOGA | **od 14. listopada do 15. studenog 2024. godine** |
| ADRESA I NAČIN  PODNOŠENJA MIŠLJENJA, PRIMJEDBI I PRIJEDLOGA | Pisane primjedbe dostavljaju se na adresu: GRAD ŠIBENIK, Upravni odjel za prostorno planiranje i zaštitu okoliša, Trg palih branitelja Domovinskog rata 1, 22000 Šibenik, s naznakom Primjedbe, prijedlozi i mišljenja na Koncepcijsko rješenje (Razvojna studija) uređenja obalnog pojasa Žaborić, Grad Šibenik. |
| Sukladno odredbama članka 42. Poslovnika Gradskog vijeća Grada Šibenika („Službeni vjesnik Grada Šibenika“ broj 2/21) predlagatelj akta, nakon provedenog postupka javne rasprave sastavlja izvješće u kojem su sadržane prihvaćene ili neprihvaćene primjedbe i prijedlozi iz rasprave te ga objavljuje na službenoj Internet stranici Grada. | |

KLASA: 350-02/22-01/116

URBROJ:2182-1-04-24-16

Šibenik, 14. listopada 2024.